रुपए में कमजोरी का फायदा आईटी कंपनी टेक महिंद्रा को भी मिल सकता है। टेक महिंद्रा ने अमेरिका की चि‍पमेकर कंपनी इंटेल के साथ मिलकर बेंगलुरु में एक प्रयोगशाला की स्थापना की है। इस लैब में 2019 तक 5जी सेवाओं की तैयारी की जाएगी। फाइनेंशियल ईयर 2019 की पहली तिमाही में कंपनी का प्रॉफिट 12.4 फीसदी बढ़कर 897.9 करोड़ रुपए रहा। पिछले साल समान अवधि में प्रॉफिट 798.6 करोड़ रुपए रहा था। पहली तिमाही में कंपनी का डॉलर में प्रॉफिट 6.5 फीसदी बढ़कर 13.18 करोड़ डॉलर रहा, जबकि रेवेन्यू 7.5 फीसदी बढ़कर 1220 करोड़ डॉलर रही है। जून क्वार्टर में कंपनी के क्लाइंट की संख्या बढ़कर 926 हो गई। सचिन ने स्टॉक में 1120 रुपए का टारगेट दिया है। बुधवार की क्लोजिंग प्राइस 764.25 रुपए के लिहाज से स्टॉक में 46.50 फीसदी का रिटर्न मिल सकता है।